Hamilton Sundstrand

Hamilton Sundstrand ialah sebuah syarikat global Amerika Syarikat yang menghasilkan dan menyediakan sokongan untuk produk aeroangkasa dan industri di seluruh dunia. Anak syarikat United Technologies Corporation ini beribu pejabat di Windsor Locks, Connecticut. Ia dibentuk dari penggabungan antara Hamilton Standard dan Sundstrand Corporation pada tahun 1999. Pada tahun 2012, Hamilton Sundstrand bergabung dengan Goodrich Corporation untuk membentuk UTC Aerospace Systems.

 Sejarah 
Pada 10 Jun 1999, Hamilton Standard dan Sundstrand Corp bergabung untuk membentuk Hamilton Sundstrand. Sejarah Hamilton Sundstrand bermula sejak penubuhan Sundstrand Corp. pada tahun 1905 dan Hamilton Standard pada tahun 1910. Pada awal 2001, Claverham Ltd. dijual kepada Hamilton Sundstrand.

Pada 2 Januari 2008, Hamilton Sundstrand mengumumkan akan mengkomersialkan teknologi menara tenaga suria dan teknologi sistem penyimpanan garam cecair yang dikembangkan oleh Rocketdyne melalui sebuah entiti baru yang diberi nama SolarReserve.

Pada tahun 2012, Hamilton Sundstrand bergabung dengan Goodrich Corporation untuk membentuk UTC Aerospace Systems.

 Rujukan 

Kategori:Syarikat aeroangkasa Amerika Syarikat